《入白水次韵刘漫其诗》
宋代·刘子翚

南山北山旧经行，诸刘相看如弟兄。
一枰围棋果敌国，五字琢句真长城。
浊醪粗饭有余乐，小几疏帘何太清。
我来径醉未归得，卧对屋角岩泉倾。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。